OpenLLM-France/wikimedia huggingface dataset:
# Hemibrycon guppyi

Hemibrycon guppyi és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 8,5 cm de llargària total.

## Hàbitat

Viu en zones de clima tropical.

## Distribució geogràfica

Es troba a l'illa de Trinitat.

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Regan, C. T. 1906. On the fresh-water fishes of the island of Trinidad, based on the collection, notes, and sketches, made by Mr. Lechmere Guppy, Junr. Proceedings of the Zoological Society of London. 1906 (pt 2): 378-393, Pls. 21-25.
* ↑ «Hemibrycon guppyi». Catalogue of Life. (anglès) (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Districte de Hacıqabul

El districte de Hacıqabul (àzeri: Hacıqabul rayonu) és un districte de l'Azerbaidjan que té el centre administratiu a la ciutat de Hacıqabul. Es troba a l'est del país i forma part de la Regió Econòmica d'Aran. Fa frontera amb els districtes de Kurdamir, Ağsu, Şamaxı, Gobustan, Abşeron, Bakú, Salyan i Sabirabad i la ciutat de Xirvan. El 2020 tenia 76.600 habitants.

## Referències

* ↑ «Population of Azerbaijan» (en anglès). Comitè Estatal d'Estadística.
# Optima

«Optima» té aquests significats:
* Lex Optima, llei de l'antiga Roma de data desconeguda, que donava imperium absolut al dictador romà
* Optima (càmera), família de càmeres de 35mm fabricades per Agfa a partir de la dècada de 1960
* Optima (lletra tipogràfica), mena de lletra creada el 1952 pel dissenyador Hermann Zapf per a la foneria Stempel (Frankfurt) i també distribuïda per Linotype
# Districte de Haifa

El districte de Haifa, amb capital a Haifa, és un dels sis Districtes d'Israel. Té una superfície de 863 km² i una població de 852.600 habitants (a 31 de desembre del 2004). El districte està dividit en dos sub-districtes:
* Sub-districte de Haifa
* Sub-districte de Hadera

## Poblacions

| Ciutats | Consells locals | Consells regionals |
| Haifa Ir ha-Karmel Neixer Qiryat Atta Qiryat Byaliq Qiryat Motsqin Qiryat Yam Tirat Carmel Baqa-Jatt Hadera Or Aqiva Umm al-Fahm | Qiryat Tivon Rekhassim Arara Basma Binyamina-Guivat Ada Cesarea Fureidis Jisr az-Zarqa Kafr Qara Maale Iron Pardes Hanna-Karkur Qatsir-Harix Zichron Yaakov | Costa del Carmel Zabuló Al·lona Consell Regional de Menashe |

## Vegeu també

* Organització territorial d'Israel
# Optimistic

"Optimistic" és una cançó del grup anglès de rock alternatiu Radiohead. Presentada com la sisena pista de l'àlbum Kid A (2000).
Fou una de les cançons promocionals que Radiohead va enviar a les emissores de ràdio, ja que de l'àlbum Kid A no se'n va extreure cap senzill oficial. Als Estats Units fou emesa per moltes emissores de rock alternatiu, fet que li va permetre arribar al número 10 de la llista estatunidenca de rock modern. Posteriorment fou inclosa en el recopilatori Radiohead: The Best of malgrat no ser un senzill.
El grup Hanson va realitzar una versió que va incloure en el seu àlbum de directe The Best of Hanson: Live & Electric (2005).

## Referències

* ↑ «Radiohead > Kid A > Awards > Billboard Singles» (en anglès). AllMusic. [Consulta: 25 gener 2014].
Viccionari
# Hemiphractus bubalus

Hemiphractus bubalus és una espècie de granota que es troba a Colòmbia, Equador i el Perú.

## Referències

* Fordham et al (2006). Hemiphractus bubalus. Llista Vermella de la UICN, Unió Internacional per a la Conservació de la Natura, 2006. Consultat el 1 gener 2008 (en anglès). (anglès)
# Lliga alemanya de futbol 1963-64

La 1. Bundesliga 1963-64 va ser la primera edició de la Fußball-Bundesliga, màxima divisió de futbol d'Alemanya (en aquell moment Alemanya Occidental). L'històric format de lligues regionals i fase final nacional va ser abandonat a favor d'una única lliga nacional unificada. 16 equips de les cinc Oberlligues en funcionament van ser convidats a participar en aquest nou campionat. Aquesta temporada va adoptar un format de tots contra tots en què cada equip juga contra tots els altres una vegada a casa i una altra fora. No hi ha play-off, l'equip amb millor puntuació al final de la temporada és proclamat campió d'Alemanya.
El FC Colònia va aconseguir el primer títol de la història de la Bundesliga a la temporada inaugural 1963-64. El primer gol de la lliga va ser marcat per Friedhelm Konietzka per al Borussia Dortmund. Els equips 1. Fußball-Club Saarbrücken i SC Preußen Münster van ser els primers equips que van baixar. La temporada va començar el 24 d'agost del 1963 i va finalitzar l'11 de maig del 1964.

## Taula de posicions

| Pos. | Equip | PJ | PG | PE | PP | GF | GC | Dif. | Pts. |
| 1. | 1. Fußball-Club Köln (C) | 30 | 17 | 11 | 2 | 78 | 40 | +38 | 45 |
| 2. | Meidericher SV | 30 | 13 | 13 | 4 | 60 | 36 | +24 | 39 |
| 3. | Eintracht Frankfurt | 30 | 16 | 7 | 7 | 65 | 41 | +24 | 39 |
| 4. | Borussia Dortmund | 30 | 14 | 5 | 11 | 73 | 57 | +16 | 33 |
| 5. | VfB Stuttgart | 30 | 13 | 7 | 10 | 48 | 40 | +8 | 33 |
| 6. | Hamburg SV | 30 | 11 | 10 | 9 | 69 | 60 | +9 | 32 |
| 7. | TSV 1860 Munich | 30 | 11 | 9 | 10 | 66 | 50 | +16 | 31 |
| 8. | FC Schalke 04 | 30 | 12 | 5 | 13 | 51 | 53 | −2 | 29 |
| 9. | FC Nuremberg | 30 | 11 | 7 | 12 | 45 | 56 | −11 | 29 |
| 10. | Werder Bremen | 30 | 10 | 8 | 12 | 53 | 62 | −9 | 28 |
| 11. | Eintracht Braunschweig | 30 | 11 | 6 | 13 | 36 | 49 | −13 | 28 |
| 12. | 1. FC Kaiserslautern | 30 | 10 | 6 | 14 | 48 | 69 | −21 | 26 |
| 13. | Karlsruher SC | 30 | 8 | 8 | 14 | 42 | 55 | −13 | 24 |
| 14. | Hertha Berlín | 30 | 9 | 6 | 15 | 45 | 65 | −20 | 24 |
| 15. | Preußen Münster | 30 | 7 | 9 | 14 | 34 | 52 | −18 | 23 |
| 16. | Saarbrücken | 30 | 6 | 5 | 19 | 44 | 72 | −28 | 17 |
* Classificat a la fase preliminar de la Copa de Campions d'Europa 1964-65
* Classificat a la primera ronda de la Recopa d'Europa de futbol 1964-65
* Classificat a la primera ronda de la Copa de Fires 1964-65
* Descens a la Regionalliga
* Campió 1. Fußball-Club Köln 2n títol

## Golejadors

| Jugador | Equip | Gols |
| Uwe Seeler | Hamburg SV | 30 |
| Timo Konietzka | Borussia Dortmund | 20 |
| Rudi Brunnenmeier | TSV 1860 Múnic | 19 |
| Wilhelm Huberts | Eintracht Frankfurt | 18 |
| Klaus Matischak | FC Schalke 04 | 18 |

## Enllaços externs

* RSSSF
* Lloc web oficial de la DFB
# ¡Viva Madrid, que es mi pueblo!

¡Viva Madrid, que es mi pueblo! és una pel·lícula muda i en blanc i negre espanyola de 1928, dirigida per Fernando Delgado de Lara.

## Sinopsi

Les relacions entre l'estudiant Luis Romero (el matador Marcial Lalanda) i dues dones, la ingènua noia del seu poble (Carmen Viance), i la dona fatal (Celia Escudero), amant del famós torero Pepe Reyes (Alfonso Orozco). Seduït per la dona vel·leïtosa, Luis oblida els seus estudis i es dedica al toreig. La tarda de la seva alternativa, en un moment crucial de la feina, haurà de decidir si li fa un llevi al seu rival o el deixa a la mercè de les astes del brau.

## Repartiment

* Marcial Lalanda ... Luís Romero
* Carmen Viance ... Lucía Díaz
* Celia Escudero ... Ana María
* Florencia Bécquer ... Teresa
* Faustino Bretaño ... Don Lolo

## Comentaris

El torero Marcial Lalanda va finançar i va protagonitzar la pel·lícula com a regal de noces per a la seva germana Rosa i el seu futur encunyat, l'actor Alfonso Orozco Romero, que figura com a titular de la productora. Algunes escenes d'una corrida de toros es van rodar a la plaça de Chinchón.

## Referències

* ↑ Comentari sobre Viva Madrid, que es mi pueblo, ABC, 4 de novembre de 1928

## Bibliografia

* Palmira González López y Joaquín Cánovas Belchí: Catálogo del Cine Español 1921-1930 (Volumen F2). Madrid, Filmoteca Española, 1993.
* ¡Viva Madrid, que es mi pueblo! de Luís María Delgado. A: Nickel Odeon: revista trimestral de cine, ISSN 1135-7681, Nº. 7 (VERANO), 1997, págs. 130-133

## Enllaços externs

* ¡Viva Madrid, que es mi pueblo! a YouTube
# Sext Quintili Condià

Sext Quintili Condià (en llatí Sextus Quintilius Condianus) va ser un magistrat romà del segle ii. Formava part de la gens Quintília, una gens romana molt antiga.
Va ser cònsol l'any 151 juntament amb el seu germà Sext Quintili Màxim (Sextus Quintilius Maximus). El dos germans van destacar pel seu afecte mutu, per la seva riquesa i pel seu coneixement militar. Després del consolat van governar junts la província d'Acaia i més tard la de Pannònia. Els dos germans van escriure un llibre junts, sobre agricultura, titulat Georgica, i citat amb freqüència per la Geopònica. Van ser executats junts per ordre de Còmmode, ja que havien protestat pel tal com anaven les cosa sota el mandat d'aquell emperador.

## Referències

* ↑ [https://quod.lib.umich.edu/m/moa/acl3129.0001.001/840?rgn=full+text;view=image;q1=CondianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 825. ]
# ¡Zarpazos! Un viaje por el Spanish Horror

¡Zarpazos! Un viaje por el Spanish Horror és una pel·lícula documental espanyola del 2013 escrita i dirigida per Víctor Matellano. Es tracta d'un assaig sobre el cinema de terror i del cinema de fantaterror realitzar a Espanya des de finals de la dècada del 1960.

## Sinopsi

A la fi dels anys seixanta el cinema espanyol comença a produir de forma continuada una ingent quantitat de pel·lícules de gènere de terror. El fenomen va propiciar una important obertura als mercats internacionals, una producció continuada, un determinat star-system, així com directors especialitzats.
Això sí, el Spanish Horror va freqüentar el mimetisme internacional, així com va oferir un particular abordatge del sexe, la sang i la violència. Aquest documental repassa, entre records i anècdotes, aquell insòlit fenomen dels darrers anys de l'Espanya franquista i la primera transició.

## Producció

Ha comptat amb la col·laboració de grans noms del gènere a Espanya com Jesús Franco, Eugenio Martín, José Ramón Larraz, Jordi Grau i Solà, l'actriu Lone Fleming, Antonio Mayans, Jack Taylor, Paco Plaza, José Luis Alemán, Julián Lara i fins i tot Joe Dante.

## Nominacions

fou nominada la millor documental a les Medalles del Cercle d'Escriptors Cinematogràfics de 2014. També ha passat pel Nocturna Film Festival de Madrid o el Fant de Bilbao, el Feratum Fest de Mèxic, el Buenos Aires - Rojo Sangre de l'Argentina, el Zinema Zombi Fest de Colòmbia o la Mostra Spanisches Filmfest de Berlín. Va obtenir el premi especial del jurat al Festival de Cinema Fantàstic Europeu de Múrcia.

## Referències

* ↑ Víctor Matellano: “¡Zarpazos!’ es un homenaje al ‘Spanish Horror’ de los 70, que ha influido en directores como Joe Dante o John Carpenter” Arxivat 2020-11-26 a Wayback Machine., Revista Mito, 6 d'abril del 2014
* ↑ 'Zarpazos! Un viaje por el Spanish Horror', tráiler, espinof.com
* ↑ «Premios del CEC a la producción española de 2014». Círculo de Escritores Cinematográficos. Arxivat de l'original el 2020-01-23. [Consulta: 6 setembre 2019].
* ↑ "Zarpazos!" de Víctor Matellano, finalista a los premios del Circulo de Escritores Cinematográficos, Diario de Colmenar, 3 de gener de 2015
# Maiao

Maiao (Mai’ao en tahitià normalitzat) és una illa del grup del Vent de les illes de la Societat, a la Polinèsia Francesa. Està situada a 75 km a l'oest de l'illa de Moorea, amb qui forma la comuna de Moorea-Maiao. Les seves coordenades són: 17° 39′ S, 150° 38′ O﻿ / ﻿17.650°S,150.633°O﻿ / -17.650; -150.633.
L'illa té la particularitat de tenir dos llacs interiors, a més de la llacuna exterior envoltada pels esculls de corall. Els tres estan connectats per canals subterranis però tenen un alt grau de salinitat. La superfície total és de 10 km², i l'altitud màxima és de 154 m.
La vila principal és Taora-o-mere, on viu la majoria dels 324 habitants (cens del 2002). L'activitat principal és la pesca, la copra i, sobretot, la fabricació artesana de les teulades tradicionals de fulles de pandanàcies trenades que fan per la majoria d'hotels de luxe de la Polinèsia. Contràriament, a casa seva utilitzen teulades prefabricades per poder recollir l'aigua de pluja. A més, els habitants defugen el turisme a la seva illa. Han refusat la construcció d'un aeròdrom i d'un hotel, i han decidit que els forasters no hi poden restar més d'una jornada.
El nom de Maiao significa "grapa". Històricament estava sota el domini de Huahine, i era anomenada Tupuaemanu o Tubuai Manoa. Va ser descoberta per l'anglès Samuel Wallis, el 1767, que l'anomenà Saunders. Per Domingo Bonaechea (1775) era La Pelada.
# Uries l'hitita

Uries l'hitita és un personatge de l'Antic Testament, que apareix al segon llibre de Samuel. Uries, apodat l'hitita, va ser un soldat de l'exèrcit del rei David, en particular un dels anomenats herois de David. Pertanyia al poble hitita, en una època en la qual aquest era una minoria ètnica a l'actual Palestina i Jordània.
David es va enamorar de Betsabé, dona d'Uries, quan des del terrat del palau, va veure-la banyant-se al pati de casa seva. El rei David va seduir l'esposa d'Uries, la va deixar prenyada i després va ordenar els altres soldats que s'apartessin d'Uries a la batalla perquè l'enemic el matés. Poc després David i Betsabé es van casar.
El profeta Natan va reprendre durament David per haver fet això, i va predir que el fill de Betsabé i David moriria, com efectivament va ser així set dies després del part. Més tard, David tindria un altre fill amb Betsabé, el futur rei Salomó, últim de la seva dinastia.

## La paràbola de l'home ric i l'home pobre

En retreure al rei David el seu comportament envers Uries i, abans de fer-li saber que el fill que esperava moriria, Natan li va explicar una paràbola d'un home ric i d'un home pobre per fer-li entendre el mal que havia fet.
La paràbola parla de dos homes, un home ric i un home pobre, el ric tenia moltes ovelles mentre que el pobre només en tenia una, a la que s'estimava molt. Al lloc on vivien va arribar un dia un viatger, que va visitar l'home ric per demanar-li si li podia oferir alguna cosa per menjar, i l'home ric li va dir que sí, va prendre l'ovella de l'home pobre i la va fer cuinar per a oferir-la al viatger.
En sentit això, el rei David va saltar: "Qui ha fet això mereix la mort! Li faré pagar quatre vegades el preu de l'ovella!" i el profeta Natan li va haver d'explicar que era de David de qui parlava: "Tu ets aquest home! Vaig donar-te el palau del teu amo i vaig posar moltes dones als teus braços. I tu vas matar Uries per apoderar-te de la seva esposa!"

## Referències

* ↑ 2 Sa
* ↑ 2 Sa 11
* 1 2 3 4 2 Sa 12
# Xaikh al-Islam

Xaykh al-Islam, sheikh ul-Islam, sheikhul Islam, șeyhülislam (àrab: شيخ الإسلام, xayẖ al-islām; turc: șeyhülislam) és un títol honorífic utilitzat al món musulmà fins al segle xx i atribuït quasi sempre a dignataris religiosos.

## Història

El títol fou donat al seguidors de l'islam i erudits en l'Alcorà que adquirien un coneixement profund dels principis islàmics; entre els que el van rebre figuren els imams Àhmad ibn Hanbal, Màlik ibn Anas, an-Nawawí, aix-Xafií, Ibn Taymiyya i Ibn al-Qàyyim. El títol fou donat també a tots els que tenien coneixement dels diferents enfocaments de destacats erudits i podien comunicar les lleis extretes dels texts a altres. Fou donat finalment a persones d'edat que eren considerades sàvies en llei islàmica i al mateix persones reputades. Hàfidh as-Sakhawí escriu que fins al segle viii fou donat a moltes persones, fins i tot algunes sense mèrit que no eren ni vells ni savis, que governaven comunitats musulmanes més o menys grans i dirigien els afers religiosos o simplement eren jutges (cadis) de cert relleu (per exemple en ciutats o viles).

### Imperi Otomà

Finalment va esdevenir un títol prestigiós i de gran importància a l'Imperi Otomà, on designava l'encarregat de governar els afers religiosos de l'imperi. El 1921 el càrrec fou incorporat per l'Assemblea Nacional Turca al Ministeri d'Afers Religiosos (Xariyya wa Awqaf) fins al 1924, quan aquest ministeri va quedar abolit donada la secularització de l'estat; l'ofici el va assumir una Presidència d'Afers Religiosos que encara existeix.

## Vegeu també

* Kemal Paşazade
# St. James (Carolina del Nord)

St. James és una població dels Estats Units a l'estat de Carolina del Nord. Segons el cens del 2000 tenia 804 habitants.

## Demografia

Segons el cens del 2000, St. James tenia 804 habitants, 385 habitatges i 344 famílies. La densitat de població era de 89,5 habitants per km².
Dels 385 habitatges en un 6,2% hi vivien nens de menys de 18 anys, en un 88,6% hi vivien parelles casades, en un 0,5% dones solteres, i en un 10,4% no eren unitats familiars. En el 8,8% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,18.
Per edats la població es repartia de la següent manera: un 5,7% tenia menys de 18 anys, un 1% entre 18 i 24, un 7,5% entre 25 i 44, un 63,9% de 45 a 60 i un 21,9% 65 anys o més.
L'edat mediana era de 59 anys. Per cada 100 dones de 18 o més anys hi havia 96,9 homes.
La renda mediana per habitatge era de 92.656 $ i la renda mediana per família de 93.930 $. Els homes tenien una renda mediana de 77.964 $ mentre que les dones 16.250 $. La renda per capita de la població era de 50.567 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. James». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- St. James». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nyala

Nyala (en daju: "el lloc de conversa o un teatre") és la capital de l'estat de Darfur del Sud, al sud-oest del Sudan.

## Història

Nyala va ser la capital de l'estat Daju (segles xii i xiii), que es va establir al sud-est del Jabal Murra a la regió de Nyala.
Quan el Regne Unit va conquistar l'actual Sudan, els comandant britànic es va reunir amb un sultà de nom Adam Suleiman el 1932, a la recerca del seu consell pel seu coneixement dels millors llocs en termes de disponibilitat de fonts d'aigua i la topografia de la terra per tal d'establir la seu de l'Administració britànica a Darfur. Suleiman Adam va triar Nyala per a aquest propòsit. Molts llocs amb antiguitats, ceràmica, gravats de batalles, cavalls, animals i caça segueixen a l'espera de treballs arqueològics científics al Jebel Daju. Els més importants jaciments arqueològics descoberts són Nari, Kedingnyir, Dobo, Simiat Hills, Jebel Keima, Kalokitting, Jebel Wara, i el mateix Jebel Murra.
Durant el conflicte de Darfur en curs, milers de desplaçats interns s'han reunit prop de la ciutat amb l'esperança de protecció. El camp de refugiats a la part sud de Nyala és Kalma. Al voltant de 90.000 persones resideixen al campament.

## Referències

* Arckell, A.J., History of Darfur 1200-1700 A.D. SNR
# Can Serra d'en Clotes

Can Serra d'en Clotes és una obra de Cistella (Alt Empordà) inclosa a l'Inventari del Patrimoni Arquitectònic de Catalunya.

## Descripció

Masia situada sobre un terreny rocós en un prat prop del poble de Cistella. Edifici de cos rectangular de tres plantes amb cossos afegits al seu voltant. Parets de tàpia i finestres, portes i cantonades realitzades amb pedra ben escairada. Teulada a una vessant.

## Història

Hi ha la data en una llinda, 1757.

## Referències

* 1 2 «Can Serra d'en Clotes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Onestes

Onestes o Onestos (en llatí Onestes o Onestus, en grec Ονέστης, Ονεστος va ser un poeta grec.
Alguns epigrames d'aquest poeta es troben a l'Antologia grega. Probablement van existir dos poetes amb el mateix nom però no hi ha prou informació per determinar-ho ni per establir fets de les seves vides o època. Els epigrames parlen del vi, de la música i de l'amor.

## Referències

* ↑ [https://quod.lib.umich.edu/m/moa/acl3129.0003.001/37?rgn=full+text;view=image;q1=OnestesSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 29. ]
# Likiep

Likiep (en marshallès: Likiep) és un atol de l'oceà Pacífic que forma un districte legislatiu de la cadena de Ratak de les Illes Marshall. Comprèn 65 illes i illots, té una superfície terrestre de 10,26 km² i envolta una llacuna amb una superfície de 424 km². Es troba uns 55 quilòmetres al nord-oest de Wotje. La seva població era de 401 habitants el 2011.

## Història

El primer albirament registrat pels europeus va ser per l'expedició espanyola de Ruy López de Villalobos el gener de 1543. El 5 de gener de 1565 va ser registrat pel patatxo San Lucas comandat per Alonso de Arellano, que formava part de l'expedició espanyola de Miguel López de Legazpi, el qual s'havia separat de la flota de Legazpi. El 12 de gener de 1565 va ser Legazpi qui va arribar a l'atol Likiep i el va anomenar "Los Corrales".
El 1877 va ser comprat per Georg Eduard Adolph Capelle, comerciant alemany i soci del balener Anton Debrum a la firma comercial Capelle & Co, que comerciava extensament amb copra i productes marins a tota la Micronèsia. L'atol va ser reclamat per l'Imperi Alemany, juntament amb la resta de les Illes Marshall, el 1884. Després de la Primera Guerra Mundial va quedar sota el domini de l'Imperi Japonès. Després de la Segona Guerra Mundial va quedar sota el control dels Estats Units. Forma part de les Illes Marshall des de la seva independència, el 1986.

## Referències

* ↑ Marshallese-English Dictionary - Place Name Index
* ↑ «Marshall Islands - Likiep», 23-12-2010. Arxivat de l'original el 2010-12-23. [Consulta: 10 novembre 2020].
* 1 2 «Marshall Islands Municipalities». [Consulta: 10 novembre 2020].
* ↑ Coello, Francisco "Conflicto hispano-alemán" Boletín de Sociedad Geográfica de Madrid, t.XIX. 2º semestre 1885, Madrid, p.281,287,288